Document ID: 32007D0013

KOMISIJAS LĒMUMS
(2006. gada 22. decembris),
ar ko pielāgo Lēmumu 2002/459/EK attiecībā uz papildinājumiem Traces datoru tīkla vienību sarakstā sakarā ar Bulgārijas un Rumānijas pievienošanos
(izziņots ar dokumenta numuru K(2006) 6810)
(Dokuments attiecas uz EEZ)
(2007/13/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu,
ņemot vērā Bulgārijas un Rumānijas Pievienošanās aktu un jo īpaši tā 56. pantu,
tā kā:
(1)
Attiecībā uz noteiktiem aktiem, kuri ir jāpielāgo sakarā ar Bulgārijas un Rumānijas pievienošanos Eiropas Savienībai, vajadzīgie pielāgojumi nav paredzēti 2005. gada Pievienošanās aktā. Šie pielāgojumi ir jāpieņem pirms pievienošanās, lai tie būtu piemērojami no pievienošanās brīža.
(2)
Padomes 1990. gada 26. jūnija Direktīva 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un īpaši tās 20. panta 1. punkts paredz ieviest datorizētu sistēmu, kas savieno dalībvalstu veterinārās iestādes.
(3)
Komisijas 2002. gada 4. jūnija Lēmums 2002/459/EK, ar ko uzskaita ANIMO datortīkla vienības un atceļ Lēmumu 2002/287/EK (2), nosaka ANIMO sistēmas vienību sarakstu un identifikāciju dalībvalstīs.
(4)
Komisijas 2004. gada 30. marta Lēmums 2004/292/EK par Traces sistēmas ieviešanu, ar ko groza Lēmumu 92/486/EEK (3), paredz izmantot Traces, datorizētu sistēmu, lai sekotu dzīvnieku un noteiktu produktu kustībai Kopienas iekšējā tirdzniecībā un importa plūsmā.
(5)
Lai nodrošinātu Traces datorizētās sistēmas darbību, ir jāidentificē dažādas Bulgārijā un Rumānijā esošās vienības.
(6)
Tādēļ attiecīgi jāgroza Lēmums 2002/459/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2002/459/EK pielikums ir grozīts saskaņā ar šā lēmuma pielikumu.
2. pants
Šis lēmums stājas spēkā, stājoties spēkā Līgumam par Bulgārijas un Rumānijas pievienošanos Eiropas Savienībai, un šā līguma spēkā stāšanās dienā.
3. pants
Šis lēmums ir adresēts dalībvalstīm.
Briselē, 2006. gada 22. decembrī

Labels: 7
3
6
12
18
15